"ጣና ላይ ያለው ችግር የሁላችንም የኢትዮጵያውያን ችግር ነው" - ታከለ ኡማ
የአዲስ አበባ ከተማ አስተዳደር ምክትል ከንቲባ ኢንጂነር ታከለ ኡማ የጣና ሀይቅን ከእምቦጭ አረም ለመታደግ የአሥር ሚሊዮን ብር ልገሳ በከተማው አስተዳደር ስም አበረከቱ፡፡ከንቲባው ከባህር ዳር እንዲሁም ከአዲስ አበባ ከተማ ወጣቶች አመራሮች ጋር ትናንት የተወያዩ ሲሆን በንግግራቸውም ጣና ላይ ያለው ችግር የሁላችንም የኢትዮጵያውያን ችግር ነው፣ በጣና ሀይቅ ላይ የተጋረጠውን አስከፊ የእምቦጭ አደጋ ለመታደግ፣ ሁሉም ኢትዮጵያዊ ሊረባረብ ይገባል ብለዋል፡፡ምክትል ከንቲባው አያይዘውም አንድነታችንን የሚጠላው ጠላታችን ብቻ ነው፣ አንድነታችንን የሚጠሉ ኃይሎች ማኅበራዊ መገናኛ ላይ መሽገልዋል ሲሉም ተችተዋል፡፡ 